ಚಿತ್ರಾಂಗದ

ಮಹಾಕಾವ್ಯ ಮಹಾಭಾರತದಲ್ಲಿ, ಚಿತ್ರಾಂಗದನು ಶಂತನು ಮತ್ತು ಸತ್ಯವತಿಯ ಹಿರಿಯ ಮಗ. ಅವನ ತಂದೆಯ ಮರಣದ ನಂತರ, ಆತನು ಹಸ್ತಿನಾಪುರದ ಸಿಂಹಾಸನವನ್ನು ಏರಿದನು, ಆದರೆ ಇದೇ ಹೆಸರಿನ ಗಂಧರ್ವನಿಂದ ಕೊಲ್ಲಲ್ಪಟ್ಟನು. ಚಿತ್ರಾಂಗದನು ಒಬ್ಬ ಮಹಾನ್ ಯೋದ್ಧನಾಗಿದ್ದನು ಮತ್ತು ಎಲ್ಲ ರಾಜರನ್ನು ಸೋಲಿಸಿದನು.
ಮಹಾಭಾರತದ ಪ್ರಕಾರ , ಚಿತ್ರಾಂಗದ ರಾಜ ಶಂತನು ಮತ್ತು ಸತ್ಯವತಿಯ ಹಿರಿಯ ಮಗ . ಶಂತನುವಿನ ಮರಣದ ನಂತರ, ಅವನು ಹಸ್ತಿನಾಪುರದ ಸಿಂಹಾಸನವನ್ನು ಆನುವಂಶಿಕವಾಗಿ ಪಡೆದನು . ಅವನು ಗಂಧರ್ವ ರಾಜ ಚಿತ್ರಾಂಗದನೊಡನೆ ಹೋರಾಡಿ ಮಡಿದ.

 ಪಟ್ಟಾಭಿಷೇಕ 
ತನ್ನ ಕಿರಿಯ ಮಗ ವಿಚಿತ್ರವೀರ್ಯ ಪ್ರೌಢಾವಸ್ಥೆಗೆ ಬರುವ ಮೊದಲೇ ಶಂತನು ಮರಣಹೊಂದಿದನು . ಭೀಷ್ಮನು ಸಿಂಹಾಸನವನ್ನು ಏರುವುದಿಲ್ಲ ಎಂದು ಪ್ರತಿಜ್ಞೆ ಮಾಡಿದ್ದನು. ಆದ್ದರಿಂದ, ಸತ್ಯವತಿಯ ಅನುಮತಿಯೊಂದಿಗೆ, ಅವನು ಚಿತ್ರಾಂಗದನನ್ನು ಸಿಂಹಾಸನದ ಮೇಲೆ ಕೂರಿಸಿದನು.

 ಗಂಧರ್ವ ಮತ್ತು ಸಾವಿನೊಂದಿಗೆ ಸಂಘರ್ಷ 
ಚಿತ್ರಾಂಗದನು ಬಹಳ ಶಕ್ತಿಶಾಲಿಯಾಗಿದ್ದನು. ಅವನು ಮಾನವರು, ದೇವತೆಗಳು, ರಾಕ್ಷಸರು ಮತ್ತು ಗಂಧರ್ವರನ್ನು ಎಲ್ಲರಿಗಿಂತ ಕೀಳು ಎಂದು ಪರಿಗಣಿಸಿದನು. ಒಂದು ದಿನ, ಗಂಧರ್ವ ರಾಜನು ಅವನಿಗೆ ದ್ವಂದ್ವಯುದ್ಧಕ್ಕೆ ಸವಾಲು ಹಾಕಿದನು. ಕುರುಕ್ಷೇತ್ರದ ಹಿರಣ್ಮತಿ ನದಿಯ ದಡದಲ್ಲಿ ಇಬ್ಬರ ನಡುವೆ ಭೀಕರ ಯುದ್ಧ ನಡೆಯಿತು . 
ಕೊನೆಯಲ್ಲಿ, ಕುರುನಂದ ಚಿತ್ರಾಂಗದನು ಕೊಲ್ಲಲ್ಪಟ್ಟನು ಮತ್ತು ಗಂಧರ್ವ ರಾಜನು ವಿಜಯಶಾಲಿಯಾಗಿ ಸ್ವರ್ಗಕ್ಕೆ ಮರಳಿದನು. ಈ ಪರಿಸ್ಥಿತಿಯಲ್ಲಿ, ಭೀಷ್ಮನು ತನ್ನ ಕಿರಿಯ ಸಹೋದರ ವಿಚಿತ್ರವೀರ್ಯನನ್ನು ಹಸ್ತಿನಾಪುರದ ಖಾಲಿ ಸಿಂಹಾಸನದ ಮೇಲೆ ಪ್ರತಿಷ್ಠಾಪಿಸಿದನು .

ವರ್ಗ:ಮಹಾಭಾರತದ ಪಾತ್ರಗಳು